# Årsplan Appell Vg1 2020/2021, variant 2

## Introduksjon til faget

Dette året handler om å utforske ulike måter å uttrykke seg på både gjennom egne og andres tekster. Folkehelse og livsmestring skal være et sentralt tema gjennom året, og du vil møte det i et utvalg av tekstene vi jobber med. Du skal undersøke språk, retorikk, gyldighet og kildebruk i relevante sakprosatekster som en del av den offentlige samtalen, og du skal selv ta del i den. Dernest skal du utforske skjønnlitteratur i ulike sjangere. Her er målet å *oppleve, bli engasjert, undre seg, lære og få innsikt i*livsverdener som er relevante for det tekstene handler om. Dette skal du gjøre både ved å tolke relevant skjønnlitteratur og ved selv å uttrykke deg kreativt om innholdet. Til slutt skal du kunne reflektere over sammenhenger mellom språk og identitet i både sakprosatekster og skjønnlitterære tekster.

## Tekster

Læreplanen sier at vi skal lese «nyere tekster». Innenfor alle sjangerne skal du møte enkelte tekster som dekker temaet «folkehelse og livsmestring». Du skal gjennom året lese aktuelle og sentrale sakprosatekster, romaner og romanutdrag, noveller, lyrikk og dramatiske tekster.

|  |  |  |  |
| --- | --- | --- | --- |
| **Periode** | **Kompetansemål** | **Delmål og lærestoff**  **Hva skal læres, og hvordan?** | **Vurdering** |
| 1. termin ca. fram til uke 42 | gjøre rede for og reflektere over bruken av retoriske appellformer og språklige virkemidler i sakprosatekster  lytte til andre, bygge opp saklig argumentasjon og bruke retoriske appellformer i diskusjoner  bruke ulike kilder på en kritisk, selvstendig og etterrettelig måte  greie ut om og drøfte norskfaglige eller tverrfaglige temaer muntlig  skrive fagartikler som greier ut om og drøfter norskfaglige eller tverrfaglige temaer  skrive tekster med god struktur og tekstbinding og mestre tegnsetting og rettskriving på hovedmål og sidemål  vurdere og bearbeide egne tekster ut fra tilbakemeldinger og faglige kriterier  bruke fagspråk til å beskrive setningsoppbygningen og sammenhengen mellom setninger i arbeid med tekster | **Sakprosa og argumentasjon**  Du skal undersøke språk, retorikk, gyldighet og kildebruk i relevante sakprosatekster, og du skal selv ta del i den offentlige samtalen.  **Lærestoff**   * Sakprosa s. 52–62 * Å lese tekster kritisk s. 64–76 * Argumentasjon s. 78–88 * Retorikk s. 90–104 * Kurs fagartikkel s. 164 * Kurs retorisk analyse s. 160 * Kurs vurdering og bruk av kilder s. 168 * Skolestudio.no/Ferdighetsrommet   Fagartikkel og debatt  **Tekster**  Se tekstsamlingen (Sakprosa) | **Diskusjon/debatt**  Kameratvurdering før endelig vurderingssituasjon, samt egenvurdering etterpå (kan involvere filming av vurderingssituasjonen med tilhørende egenvurdering)  **Fagartikkel** (prosessorientert)  Levere obligatorisk førsteutkast før bearbeiding og endelig innlevering |
| 1. termin ca. fra uke 43 og ut terminen | Lese, analysere og tolke nyere skjønnlitteratur på bokmål og nynorsk og i oversettelse fra samiske og andre språk  Skrive fagartikler som greier ut om og drøfter norskfaglige og tverrfaglige temaer  skrive tekster med god struktur og tekstbinding og mestre tegnsetting og rettskriving på hovedmål og sidemål  vurdere og bearbeide egne tekster ut fra tilbakemeldinger og faglige kriterier  Bruke ulike kilder på en kritisk, selvstendig og etterrettelig måte | **Skjønnlitterære tekster**  I denne perioden skal du utforske skjønnlitteratur i ulike sjangere. Her er målet å *oppleve, bli engasjert, undre seg, lære og få innsikt i*livsverdener som er relevante for det tekstene handler om.  **Lærestoff**   * Innledende essay om tekst i kontekst s. 6. * Episke tekster s. 18–28 * Lyriske tekster s. 30–38 * Dramatiske tekster s. 40–50 * Å lese skjønnlitteratur kritisk s. 71 og s. 74–75. * Kurs Tolkningstrappa s. 144 * Kurs Novelletolkning s. 146 * Kurs Dikttolkning s. 150 * Kurs TV-serieanalyse s. 156 * Skolestudio.no/Ferdighetsrommet fagsamtale   **Tekster**  Se tekstsamlingen (Skjønnlitteratur) | Episk, lyrisk, dramatisk tekst. Knyttes til **heldagsprøve/skrivedag**  Videreutvikling av muntlige ferdigheter fra **diskusjon/debatt (forrige vurdering) til fagsamtale i denne.** Ha særlig fokus på utviklingen av evnen til å lytte til andres argumentasjon. Etter fagsamtalen skal det skrives en **kort følgetekst der du særlig vurderer egen evne til å lytte og bygge videre på andres utsagn i fagsamtalen**. |
| 2. termin |  | **Kreativ tekstskaping: Folkehelse og livsmestring**  **Skjønnlitterære tekster**  I denne perioden skal du fortsette å utforske skjønnlitteratur i ulike sjangere. Igjen er målet å *oppleve, bli engasjert, undre seg, lære og få innsikt i*livsverdener som er relevante for det tekstene handler om. Dette skal du gjøre både ved å tolke relevant skjønnlitteratur og ved selv å uttrykke deg kreativt om innhold fra tekstene i forrige periode.  **Lærestoff**  Bygger på kunnskap fra lærestoff i forrige periode. I tillegg til   * Kurs kreativ tekstskaping * Kurs Appell * Kurs Muntlig presentasjon * Skolestudio.no/Ferdighetsrommet   Skriv kreativt, muntlig presentasjon | Valgfritt utgangspunkt: drama, lyrikk, episk tekst eller sakprosa – kan knyttes til folkehelse og livsmestring  Kreativ oppgave, selvvalgt presentasjonsform (muntlig). Det kan også leveres en følgetekst som egenvurdering/metatekst. Fokus på progresjonen i å presentere stoff for andre (mottakerbevissthet). |
| 2. termin | sammenligne særtrekk ved norsk med andre språk og vise hvordan språklige møter kan skape språkendringer  gjøre rede for utbredelsen av de samiske språkene i Norge, fornorskingspolitikken og de språklige rettighetene samer har som urfolk  reflektere over hvordan tekster framstiller møter mellom ulike kulturer  skrive tekster med god struktur og tekstbinding og mestre tegnsetting og rettskriving på hovedmål og sidemål | **Språk og identitet: Folkehelse og livsmestring**  Du skal kunne reflektere over sammenhenger mellom folkehelse og livsmestring og språk og identitet i både sakprosatekster og skjønnlitterære tekster.  Lese roman i denne perioden – knyttet til temaet folkehelse og livsmestring – opp mot ulike former for kulturmøter: subkulturer, generasjoner, by/land, minoritet/majoritet. Dette kan gjøres i presentasjon eller fagsamtale.  **Lærestoff**   * Kulturmøter i tekster s. 8–16 * Norsk og andre språk s. 108–116 * Språk og endring s. 118–130   **Tekster**  Se tekstsamlingen  Valgfri roman | Fagartikkel på skrivedag/heldagsprøve knyttet til kulturmøter i tekster  Greie ut og drøfte faglige emner muntlig: livsmestring og folkehelse som tema, knytte til språk og identitet, valgfrihet knyttet til måten temaet er tatt opp gjennom året.  Presentasjon eller fagsamtale knyttet til romanen som skal leses i perioden. Fokus på progresjonen i å presentere stoff for andre (mottakerbevissthet) |

## Kompetansemål etter Vg1 studieforberedende utdanningsprogram

Mål for opplæringen er at eleven skal kunne

* lese, analysere og tolke nyere skjønnlitteratur på bokmål og nynorsk og i oversettelse fra samiske og andre språk
* reflektere over hvordan tekster framstiller møter mellom ulike kulturer
* gjøre rede for og reflektere over bruken av retoriske appellformer og språklige virkemidler i sakprosatekster
* lytte til andre, bygge opp saklig argumentasjon og bruke retoriske appellformer i diskusjoner
* bruke ulike kilder på en kritisk, selvstendig og etterrettelig måte
* greie ut om og drøfte norskfaglige eller tverrfaglige temaer muntlig
* skrive fagartikler som greier ut om og drøfter norskfaglige eller tverrfaglige temaer
* bruke fagspråk til å beskrive setningsoppbygningen og sammenhengen mellom setninger i arbeid med tekster
* kombinere virkemidler og uttrykksformer kreativt i egen tekstskaping
* vurdere og bearbeide egne tekster ut fra tilbakemeldinger og faglige kriterier
* skrive tekster med god struktur og tekstbinding og mestre tegnsetting og rettskriving på hovedmål og sidemål
* sammenligne særtrekk ved norsk med andre språk og vise hvordan språklige møter kan skape språkendringer
* gjøre rede for utbredelsen av de samiske språkene i Norge, fornorskingspolitikken og de språklige rettighetene samer har som urfolk

## Dette har du lært etter Vg1

## Du har utviklet evnen din til å lese, forstå og skrive ulike tekster i ulike sjangere på hovedmål og sidemål. Du har utviklet de retoriske ferdighetene dine for å kunne lytte til og forstå andres argumentasjon og å bygge opp egne argumenter. Du kan bruke ulike kilder på en kritisk, selvstendig og etterrettelig måte. Du kan drøfte faglige emner muntlig og i fagartikler, og du har forstått nytten av å jobbe prosessorientert, både med muntlige og skriftlige oppgaver gjennom tilbakemeldinger og bearbeiding av eget arbeid. Du har også tilegnet deg kunnskap om norsk og samiske språk.